Tiene a cabeza poderosa, con o mueso largo rematau en labios rectangulars, musculosos y prénsils, que le gosan servir ta triar eficientment o que pastura. Como muitos atros herbivoros, o mueso ye a on se concentra la mayor finura en o sentiu d'o tacto, tot servindo-le como organo táctil además d'olfactivo. Disposa de numerosas mimbrisas u «bigotes», que son esparzos y no arringleraus (como sí que en son en os carnivoros) que acreixentan a percibilidat táctil de l'animal.